Искам да ви запозная с професията на моята майка. Тя работи като здравен инспектор в Областна дирекция по безопасност на храните – гр. Варна.
Когато е била в 11-ти клас нейните родители са я попитали в каква насока иска да продължи образованието си. Тогава тя е живяла в едно малко градче в Русия. Определено се интересувала от професии, свързани с медицинската наука. Най-много я влечала професията на здравния инспектор. Това е една не много често срещана професия, която в последните месеци стана много популярна заради Пандемията от COVID-19. Занимава се с опазването и контрола на общественото здраве и има профилактична насоченост, т.е. предотвратяване на заболяванията сред населението. 
В града, където живеели тя имала една приятелка, която била студентка в гр. Вологда, Русия в колеж по тази специалност. В една от ваканциите отишла на гости в нейното общежитие, посетила и колежа и там много ѝ харесало. Освен това родителите на майка ми направили среща с истински действащ здравен инспектор, който ѝ разяснил естеството на професията. Тези стъпки затвърдили желанието на майка ми да поеме в тази насока.
Кандидатствала и се записала в Медицинския колеж в гр. Вологда, Русия, но носталгията надделяла и тя продължила образованието си в Медицински колеж-Варна, а след това и с магистратура в Медицински университет-Варна. 
Когато се дипломирала тя нямала търпение да започне работа по специалността. Участвала в конкурс във Военна хигиенно-епидемиологична инспекция-Варна и го спечелила. Там работила близо две години, след което се преместила в ХЕИ-Варна. През 2011г. се създала Българската агенция по безопасност на храните, а в областните градове има нейни подразделения и майка ми работи във Варна.
Мама винаги е споделяла, че много харесва професията си. Тя винаги чете новостите, свързани с нея. Често ми споделя знанията си.
Освен ежедневната си работа, тя е вземала участие в три конференции и има две публикации в научни списания.
Тя се справя добре с работата си и въпреки трудностите не се отказва и проължава напред с пълна сила вече 25 години.
 Професията на моята майка е свързана с общуване с много хора. Това развива комуникативните умения, които са важни за предотвратяване на конфликтни ситуации. 
Мама ми споделя, че се чувства най-удовлетворена, когато участва в екип за предотвратяване разпространението на заболявания, при епидемични ситуации, защото там най-добре проличават знанията и опита ѝ.

